钦定古今图书集成/明伦汇编/皇极典/第162卷 > 性理会通 > 《舜帝》
## 钦定古今图书集成/明伦汇编/皇极典/第162卷 > 性理会通 > 《舜帝》

龟山杨氏曰：“舜在侧微，尧举而试之。慎徽五典，则五
典克从；纳于百揆，则百揆时叙；宾于四门，则四门穆
穆，以至以天下授之而不疑。观其所施设，舜之所以
为舜，其才其德可谓大矣，宜非深山之中所能久处
而为舜者。当尧未之知，方且饭糗茹草，若将终身。若
使今人有才气者，虽不得时，其能自已其功名之心
乎？”以此见人必能不为，然后能有为也。非有为之难，
其不为尤难矣。